### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra [adresse]**

Skraldecaféen er et initiativ, der siden 2015 har skabt fællesskab omkring det, at lave mad sammen, og som samtidig også leverer fødevarer til en lang række mennesker, herunder hjemløse, misbrugere, socialt udsatte, gennem Fællesskabet – Free Fridge Aarhus. Mange af de mennesker, der har gavn af det, Skraldecaféen kan og tilbyder, er mennesker, der kæmper med psykiske lidelser og diagnoser, men også et stigende antal mennesker der er ramt af regulær fattigdom.

Her bruges madspild som et værktøj, til at bekæmpe ensomhed, hjemløshed, fattigdom, sult og psykisk sårbarhed. Ligeledes arbejdes der med fokus på flere af FNs 17 verdensmål.

Samtidigt er Skraldecaféen en arbejdsplads som giver mening og indhold for en lang række mennesker som ikke passer ind andre steder, herunder 2 flexjobbere, 2 praktikanter og ca. 25 frivillige med varierende sygdomsbilleder, diagnoser og misbrugshistorier.

Derfor foreslår Radikale Venstre at [adresse] fastsætter leje for grunden beliggende [adresse] 168, et areal der udgør cirka 506 m² til 0 kr. og at [adresse] understøtter Skraldecaféen med kr. 25.000 pr. måned til finansiering af den løbende drift. I alt 300.000 kr. årligt.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.